2023 3 13
LT
Europos Sąjungos oficialusis leidinys
C 94/29
Apeliantės reikalavimai Apeliantė Teisingumo Teismo prašo: — visų pirma panaikinti 2022 m. lapkričio 9 d.
Bendrojo Teismo (ketvirtoji išplėstinė kolegija) sprendimą byloje T-667/19 tiek, kiek juo buvo atmestas pagrindinis Ferriere Nord reikalavimas panaikinti 2019 m. liepos 4 d. Europos Komisijos sprendimą C(2019) 4969 final, — atitinkamai panaikinti minėtą Komisijos sprendimą, — nepatenkinus šių reikalavimų, panaikinti 2022 m. lapkričio 9 d.
Bendrojo Teismo (ketvirtoji išplėstinė kolegija) sprendimą byloje T-667/19 tiek, kiek juo buvo atmestas subsidiarus Ferriere Nord prašymas iš dalies panaikinti 2019 m. liepos 4 d. Europos Komisijos sprendimą C(2019) 4969 final ir dėl to sumažinti paskirtą baudą, — atitinkamai iš dalies panaikinti minėtą Komisijos sprendimą ir dėl to sumažinti paskirtą baudą, — bet kuriuo atveju priteisti iš Europos Komisijos abiejose instancijose patirtas bylinėjimosi išlaidas.
Apeliacinio skundo pagrindai ir pagrindiniai argumentai (A) Apeliacinio skundo pagrindai, kuriais siekiama visiškai panaikinti Bendrojo Teismo sprendimą tiek, kiek juo buvo atmesti Ferriere Nord pagrindai, kuriais buvo grįstas prašymas visiškai panaikinti 2019 m. liepos 4 d.
Komisijos sprendimą I
Teisės į gynybą ir taikytinų teisės normų pažeidimas (SESV 266 straipsnis; Chartijos 47 ir 48 straipsniai; EŽTK konvencijos 6 straipsnis; Reglamento Nr. 1/2003 (1) 14 ir 27 straipsniai; Reglamento Nr. 773/2004 (2) 11, 12, 13 ir 14 straipsniai), kiek tai susiję su 2018 m. balandžio 23 d. posėdžiu ir Patariamosios tarybos nuomone – Nekaltumo prezumpcijos principo pažeidimas – Įrodymų tyrimo neatlikimas ir bet kuriuo atveju motyvų nenurodymas – Iš bylos medžiagos matomas akivaizdus faktinių aplinkybių ir įrodymų iškraipymas – Motyvavimo trūkumas – Savavališkas vertinimas.
II Protingos proceso trukmės principo pažeidimas – Teisės į gynybą pažeidimas (Chartijos 41 ir 47 straipsniai; EŽTK 6 straipsnis) – Iš bylos medžiagos matomas akivaizdus faktinių aplinkybių ir įrodymų iškraipymas – Motyvavimo trūkumas.
III Klaidingi motyvai dėl priežasčių, dėl kurių buvo atnaujinta procedūra ir priimtas sprendimas skirti sankciją (Reglamento Nr. 1/2003 7 ir 23 straipsniai) – Įgaliojimų viršijimas – Proporcingumo principo pažeidimas – Chartijos 41 ir 47 straipsnių ir EŽTK 6 straipsnio pažeidimas – Motyvavimo trūkumas – Neleistinas argumentų įtraukimas – Faktinių aplinkybių ir įrodymų vertinimo neatlikimas – Įrodinėjimo pareigos perkėlimas.
IV Ne bis in idem principo pažeidimas (Chartijos 50 straipsnis).
V SESV 277 straipsniu grindžiamas prieštaravimas dėl Reglamento Nr. 1/2003 25 straipsnio teisėtumo (Chartijos 41 ir 47 straipsniai, EŽTK 6 straipsnis; ESS 5 straipsnis) – Vertinimo ir sankcijų skyrimo įgaliojimų panaikinimas (Reglamento Nr. 1/2003 7 ir 23 straipsniai).
(B) Apeliacinio skundo pagrindai, kuriais siekiama iš dalies panaikinti Bendrojo Teismo sprendimą tiek, kiek juo buvo atmesti Ferriere Nord pagrindai, kuriais buvo grįstas prašymas iš dalies panaikinti 2019 m. liepos 4 d.
Komisijos sprendimą ir dėl to sumažinti paskirtą baudą.
VI
Baudos padidinimo dėl recidyvo už teisės į gynybą pažeidimą neteisėtumas (Chartijos 41, 47 ir 48 straipsniai; EŽTK 6 straipsnis; Reglamento Nr. 1/2003 27 straipsnis; Reglamento Nr. 773/2004 11 straipsnis) – Neatliktas įrodymų vertinimas ir bet kuriuo atveju nepateikta motyvų šiuo klausimu – Iš bylos medžiagos matomas akivaizdus faktinių aplinkybių ir įrodymų iškraipymas – Motyvavimo trūkumas.